NOTĂ INFORMATIVĂ

Referitoare la proiectul hotărârii de Guvern

privind înființarea în orașul Durlești

a operei comemorative de război în memoria ostașilor căzuți

 la datorie în războiul de independență de la Nistru (1990-1992), ostașilor moldoveni căzuți in războiul din Afganistan (1979-1989), lichidatorilor avariei din Cernobîl.

Ministerul Apărării a elaborat proiectul hotărârii de Guvern privind înființarea în orașul Briceni a operei comemorative de război în memoria ostașilor căzuți în războiul din Afganistan în temeiul art.9 alin. (1) din Legea privind regimul mormintelor și operelor comemorative de război, nr.161 din 20.07.2017, (Monitorul Oficial al Republicii Moldova din 15.09.2017, nr.335-339, art. nr:576), în baza deciziei pe acest subiect a Consiliului orășenesc Durlești nr.3.27 din 25.06.2018 „Cu privire la instalarea unui memorial„.

Opera comemorativă de război în memoria eroilor căzuți la datorie în războiul de independență de la Nistru (1990-1992), ostașilor moldoveni căzuți in războiul din Afganistan (1979-1989), lichidatorilor avariei din Cernobîl va fi înființat în orașul Durlești, pe teren proprietate publică, care aparține cu drept de proprietate a APL orașul Durlești cu nr. Cadastral 0121112078, situat pe str. Alexandru cel Bun nr.3.

Cheltuielile pentru lucrările de proiectare, executare, înființare a operei comemorative de război și amenajare a terenului aferent vor fi acoperite din contul Asociației Luptătorilor din Transnistria și Afganistan, Durlești.

La războiul de Independență de la Nistru (1990-1992) si-au pierdut viața 12 eroi din 92 participanți ai orașului Durlești; la războiul din Afganistan (1979-1989) și-au pierdut viața 14 din 56 ostași din oraș; și 40 din 49 de locuitori ai Durleștilor au decedat la eliminarea consecințelor avariei de la Cernobîl.

Proiectul hotărârii de Guvern este avizat de către: Ministerul Educației, Culturii și Cercetării, Ministerul Finanțelor, Centrul Național Anticorupție.

Ministrul Apărării Eugeniu STURZA